***ดันเจียนเอกซ์พลอเรอร์ II*** (อังกฤษ: *Dungeon Explorer II*) เป็นวิดีโอเกมแอ็กชันเล่นตามบทบาทที่พัฒนาและเผยแพร่โดยฮัดสันซอฟต์สำหรับเทอร์โบดูโอ ในประเทศญี่ปุ่นเมื่อวันที่ 26 มีนาคม ค.ศ. 1993 และต่อมาในทวีปอเมริกาเหนือโดยเทอร์โบเทคโนโลจีส์ในเดือนตุลาคมของปีเดียวกัน โดยเป็นภาคต่อของ*ดันเจียนเอกซ์พลอเรอร์* ใน ค.ศ. 1989 และเป็นภาคที่สองในแฟรนไชส์ชื่อนี้

โดยเป็นฉากหนึ่งศตวรรษหลังจากล่มสลายของราชาเอเลียนที่ชื่อนาตัสใน*ดันเจียนเอกซ์พลอเรอร์*ภาคแรกเริ่ม ซึ่งผู้เล่นจะสวมบทบาทเป็นหนึ่งในแปดตัวละครหลักที่ได้รับมอบหมายให้กู้คืนศิลาโอราจากนักเวทมนตร์ผู้ชั่วร้ายที่ชื่อฟาเดส ซึ่งขโมยมาจากกษัตริย์เอิร์ลที่ 2 เพื่อชุบชีวิตนาตัส รวมถึงในคำสั่งเพื่อช่วยดินแดนแห่งออดดีเซียจากการถูกทำลาย ในขณะเดียวกันก็ช่วยเจ้าหญิงมิเรียมแห่งโซลิส ซึ่งถูกจับเป็นตัวประกันโดยเหล่ามอนสเตอร์ แม้ว่าจะมีการเปิดตัวครั้งแรกสำหรับเทอร์โบดูโอ แต่*ดันเจียนเอกซ์พลอเรอร์ II* ได้รับการเผยแพร่อีกครั้งในภายหลังผ่านบริการดาวน์โหลดสำหรับเครื่องเล่นต่าง ๆ

*ดันเจียนเอกซ์พลอเรอร์ II* ได้รับการตอบรับส่วนใหญ่ในเชิงบวกจากนักวิจารณ์ตั้งแต่เปิดตัวครั้งแรกในเทอร์โบดูโอ โดยได้รับคำชมด้านกราฟิก, เสียง, รูปแบบการเล่น และโหมดหลายผู้เล่น

รูปแบบการเล่น
-------------

ภาพหน้าจอรูปแบบการเล่น
ดูเพิ่ม: ดันเจียนเอกซ์พลอเรอร์ (วิดีโอเกม ค.ศ. 1989) § รูปแบบการเล่น
*ดันเจียนเอกซ์พลอเรอร์ II* เป็นเกมแอ็กชันเล่นตามบทบาทที่มีองค์ประกอบแนวตะลุยดันเจียนรวมถึงสับและเฉือนมุมมองจากบนลงล่างเช่นเดียวกับภาคก่อน โดยผู้เล่นจะสวมบทบาทเป็นหนึ่งในตัวละครหลักแปดตัวที่ได้รับมอบหมายให้กู้คืนศิลาโอราจากฟาเดส นักเวทมนตร์ผู้ชั่วร้ายที่ขโมยมาจากกษัตริย์เอิร์ลที่ 2 เพื่อชุบชีวิตราชาเอเลียนที่ชื่อนาตัส เพื่อช่วยดินแดนแห่งออดดีเซียจากการถูกทำลาย ในขณะเดียวกันก็ช่วยเจ้าหญิงมิเรียมแห่งโซลิส ที่ถูกจับเป็นตัวประกันโดยเหล่ามอนสเตอร์ตามวัตถุประสงค์หลัก เช่นเดียวกับภาคก่อน ตัวละครแต่ละตัวอยู่ในคลาสใดคลาสหนึ่ง และความสามารถของพวกเขาแตกต่างกันไปตามเวทมนตร์ขาวหรือดำเป็นหลัก เช่นเดียวกับสถิติ อย่างไรก็ตาม ตัวละครแต่ละตัวสามารถอัปเกรดเป็นคลาสใหม่ได้ นอกจากนี้ จะมีการแบ่งปันชีวิตระหว่างผู้เล่น และเมื่อชีวิตทั้งหมดหายไป จะเกมโอเวอร์ แม้ว่าจะสามารถได้รับมากขึ้นโดยการเล่นมินิเกมการพนันกับกริม รีปเปอร์ เช่นเดียวกับภาคแรก ที่เกมรองรับผู้เล่นห้าคนพร้อมกัน ตลอดจนมีการใช้ระบบพาสเวิร์ดเช่นกัน

เรื่องย่อ
---------

### โครงเรื่อง

*ดันเจียนเอกซ์พลอเรอร์ II* เกิดขึ้นในหนึ่งศตวรรษหลังจากเหตุการณ์เกิดขึ้นใน*ดันเจียนเอกซ์พลอเรอร์*ภาคแรก หลังจากการตายของราชาเอเลียนที่ชื่อนาตัส ศิลาโอราได้อยู่ในมือของชาวออดดีเซียอีกครั้ง โดยได้ฟื้นฟูความสงบสุขทั่วแผ่นดิน และป้องกันความชั่วร้ายไม่ให้เข้ามาหลายปี จนกระทั่งฟาเดส สาวกผู้ซื่อสัตย์ของนาตัสได้ชุบชีวิตมันอีกครั้งหลังจากปลงพระชนม์กษัตริย์เอิร์ลที่ 2 รวมถึงขโมยศิลาโอราไปจากพระองค์ อันส่งผลให้ออดดีเซียไปสู่หนทางแห่งหายนะ ในช่วงเวลาเดียวกัน เจ้าหญิงมิเรียมแห่งโซลิสได้ถูกจับเป็นตัวประกันโดยมอนสเตอร์ที่ชื่อมายนอส ซึ่งเป็นมนุษย์วัว ขณะที่เยือนอาร์ดีน กลุ่มตัวละครแปดตัวได้รับมอบหมายให้นำศิลาโอรามาเพื่อช่วยดินแดนแห่งออดดีเซีย ขณะที่ช่วยเจ้าหญิงมิเรียมจากการถูกจองจำ

### ตัวละคร

*ดันเจียนเอกซ์พลอเรอร์ II* เริ่มแรกมีตัวละครที่สามารถเล่นได้แปดตัวในตอนเริ่มต้น ในขณะที่ตัวละครที่สามารถเล่นได้มากกว่านี้สามารถปลดล็อกได้ด้วยภารกิจบางอย่างระหว่างการเล่นเกม:

* **อเล็กซ์**: นักรบที่มีพลังโจมตีสูง
* **เซปี**: โจรที่ขโมยสิ่งของจากศัตรู
* **เอเฟรม**: พ่อมดผู้เชี่ยวชาญเวทย์มนตร์
* **ซอร์น**: เคลริกที่ขาดทั้งพละกำลังและความเร็ว
* **ไรเอิต**: นักดนตรีที่ขาดประสบการณ์การต่อสู้
* **อาร์ดิน**: นักติดตามนักล่า
* **ดอร์ซ**: คนแคระที่มีพละกำลังและพลังโจมตีสูง
* **ฟีนา**: เอลฟ์ที่ต้านทานพิษ
* **เกว็น**: แม่มดที่ต้านทานพิษสูง
* **มิเรียม**: นักรบและเจ้าหญิงแห่งโซลิส

การพัฒนาและการตลาด
------------------

*ดันเจียนเอกซ์พลอเรอร์ II* ได้รับการแสดงตัวอย่างครั้งแรกผ่านนิตยสารวิดีโอเกมใน ค.ศ. 1992 ในขณะที่วันวางจำหน่ายถูกเลื่อนออกไปหลายครั้งก่อนการเปิดตัว ส่วนซาวด์แทร็กนี้แต่งโดยโยชิโอะ สึรุ แห่งคอมโพซิลลา แม้ว่าจะไม่มีชื่อดังกล่าวในเครดิตของเกมก็ตาม ทั้งนี้ บริษัทเทอร์โบเทคโนโลจีส์ได้จัดการการแปลและปรับให้เข้ากับท้องถิ่นภาษาอังกฤษ ในขณะที่เวิร์กกิงดีไซส์ซึ่งเป็นผู้จำหน่ายสัญชาติอเมริกันมีหน้าที่รับผิดชอบในการพากย์เสียงภาษาอังกฤษ

*ดันเจียนเอกซ์พลอเรอร์ II* เผยแพร่ครั้งแรกโดยฮัดสันซอฟต์สำหรับเทอร์โบดูโอในประเทศญี่ปุ่นเมื่อวันที่ 26 มีนาคม ค.ศ. 1993 และในทวีปอเมริกาเหนือโดยเทอร์โบเทคโนโลจีส์ในเดือนตุลาคมของปีเดียวกัน กระทั่งเมื่อวันที่ 21 พฤษภาคม อัลบั้มที่มีแทร็กเพลงจากเกมได้รับการเผยแพร่เฉพาะในญี่ปุ่นโดยฮัดสันซอฟต์ เนื่องจากการเปิดตัวในช่วงสิ้นสุดวงจรชีวิตของส่วนเสริม การเปิดตัวในทวีปอเมริกาเหนือจึงกลายเป็นหนึ่งในเกมที่มีราคาแพงกว่าแพลตฟอร์มดังกล่าว พร้อมกอปปีซึ่งน่าดึงดูดใจกว่า 200 ดอลลาร์สหรัฐในตลาดสะสมวิดีโอเกมสำรอง เกมดังกล่าวได้รับการเผยแพร่ซ้ำหลายครั้งในช่วงไม่กี่ปีที่ผ่านมาในแพลตฟอร์มการเผยแพร่ทางดิจิทัลต่าง ๆ เช่น เวอร์ชวลคอนโซล, เพลย์สเตชัน เน็ตเวิร์ก และนินเท็นโด อีชอป

### คริสตัลบีนส์ฟรอมดันเจียนเอกซ์พลอเรอร์

ส่วน*ดันเจียนเอกซ์พลอเรอร์ II* เวอร์ชันดัดแปลงขนานใหญ่ในชื่อ*คริสตัลบีนส์ฟรอมดันเจียนเอกซ์พลอเรอร์*ได้รับการพัฒนาสำหรับซูเปอร์แฟมิคอม และวางจำหน่ายในญี่ปุ่นเมื่อวันที่ 27 ตุลาคม ค.ศ. 1995

การตอบรับ
---------

| การตอบรับ |
| --- |
|  |

*ดันเจียนเอกซ์พลอเรอร์ II* ได้รับการตอบรับเป็นอย่างดีจากนักวิจารณ์ตั้งแต่เปิดตัวครั้งแรกในเทอร์โบดูโอ ส่วนการตอบรับของสาธารณชนก็เป็นไปในเชิงบวกเช่นกัน ผู้อ่านนิตยสาร*พีซี เอนจินแฟน* โหวตให้เกมนี้ที่ 23.53 คะแนนเต็ม 30 และอยู่ในอันดับที่ 63 ในโพล โดยบ่งชี้ว่ามีผู้ติดตามจำนวนมาก

นิตยสาร*เกมโปร*ได้วิพากษ์วิจารณ์กราฟิกของ*ดันเจียนเอกซ์พลอเรอร์*สำหรับฉากหลังที่ซ้ำซากและสไตล์ "การ์ตูน" ตลอดจนกล่าวว่าเสียงดนตรีของเกมนั้นเหมือนออกนอกสถานที่จนแปลกใจ เปรียบเสมือนกับเสียงดนตรีงานเลี้ยงโพลกา และ "เลิฟส์ธีม" ของเดอะเลิฟอันลิมิเต็ดออร์เคสตรา พวกเขายกย่องการแสดงเสียง รวมถึงเอฟเฟกต์เสียง "คุกคาม" และกล่าวว่าแม้ว่าศัตรูและบอสจะเอาชนะได้ง่ายเกินไป แต่ความยาวของเกมก็เพียงพอแล้วที่จะตอบสนองผู้ที่ชื่นชอบเกมเล่นตามบทบาท ตรงกันข้ามกับนิตยสาร*ดูโอเวิลด์*ที่กล่าวว่าเสียงดนตรี "เข้ากับโทนที่ชั่วร้ายของเกมได้ดี" และ "ดีมาก ไม่น่าเชื่อว่าคุณกำลังเล่นวิดีโอเกมอยู่" พวกเขายังยกย่องการสนับสนุนผู้เล่นห้าคนและมินิเกมการพนัน ในขณะที่เห็นด้วยว่าการต่อสู้ไม่ได้ยากเป็นพิเศษ โดยให้เหตุผลว่าการหาตัวละครที่ต้องพูดคุยเพื่อความก้าวหน้าในการผจญภัยเป็นสิ่งที่ท้าทายมาก

นักวิจารณ์สี่คนของนิตยสาร*เกมแฟน*ยกย่องการนำเสนอภาพและเสียง, การผสมผสานระหว่างแอ็กชันและกลยุทธ์, รูปแบบการเล่นที่น่าติดตาม และการสนับสนุนผู้เล่นห้าคน ส่วนเกรกอรี เอลูต์ และฌ็อง-ฟร็องซัว โมรีส์ แห่งนิตยสาร*จอยแพด*ได้ยกย่องกราฟิก, แอนิเมชันของตัวละคร, การออกแบบเสียง, การควบคุม และผู้เล่นหลายคน แต่ติเตียนว่าไม่มีความคิดริเริ่ม ขณะที่สเตฟาน เฮลเลิร์ต และมาร์ติน ไวด์เนอร์ จาก*เมกะฟัน*รู้สึกว่าภาพนั้นคล้ายกับเกมภาคแรก แต่ให้ข้อสังเกตในเชิงบวกต่อบรรยากาศเสียงและผู้เล่นหลายคน แต่ก็ติเตียนองค์ประกอบการเล่นตามบทบาทและรูปแบบการเล่นที่ซ้ำซากจำเจ ส่วนนิคอส คอนสแตนต์ จากนิตยสาร*วิดีโอเกมส์*ชอบองค์ประกอบแบบผู้เล่นหลายคน และมินิเกมการพนัน แต่ติเตียนกราฟิก, เสียง และรูปแบบการเล่น

ในการวิจารณ์ย้อนหลัง เว็บไซต์*ออลเกม*กล่าวว่า*ดันเจียนเอกซ์พลอเรอร์ II* "นำเสนอเนื้อเรื่องที่ทำให้ได้สัดส่วนมหากาพย์ ซึ่งล้อมรอบเกมแอ็กชันที่สนุกมาก" พวกเขายกย่องพิสัยของความเป็นไปได้และกลยุทธ์ในการพัฒนาตัวละครโดยเฉพาะ โดยเฉพาะในระหว่างเกมที่มีผู้เล่นหลายคน

หมายเหตุ
--------

1. ↑  ダンジョン エクスプローラー II, **Danjon Ekusupurōrā II**

อ้างอิง
-------

1. 1 2 3 4  "ダンジョンエクスプローラーII (PCエンジン) - ファミ通.com". *Famitsu* (ภาษาญี่ปุ่น). Kadokawa Game Linkage. 2020. เก็บจากแหล่งเดิมเมื่อ 2019-07-08. สืบค้นเมื่อ 2020-02-14.
2. 1 2 3 4  Lacan, Jack (September–October 1993). "Reviews (Duo/TG-16) - Dungeon Explorer II". *DuoWorld*. No. 2. L.F.P. Inc. pp. 14–15.
3. 1 2 3 4 5  Kalata, Kurt (December 17, 2008). "Dungeon Explorer II". Hardcore Gaming 101. เก็บจากแหล่งเดิมเมื่อ July 19, 2019. สืบค้นเมื่อ 2020-02-15.
4. 1 2 3 4 5 6  "TurboPreviews - Duo Data: Dungeon Explorer II". *TurboForce*. No. 4. Sendai Publishing. April 1993. p. 17.
5. 1 2 3 4 5 6  *Dungeon Explorer II* manual (TurboGrafx-CD, US)
6. 1 2 3 4 5  Hurler, Cloud (2020). "Dungeon Explorer II - RPGFan Reviews". *RPGFan*. RPGFan Media, LLC. เก็บจากแหล่งเดิมเมื่อ 2019-07-17. สืบค้นเมื่อ 2020-02-14.
7. ↑  "Coming Soon Information - Coming Soon!". *TurboForce*. No. 1. Sendai Publishing. June 1992. p. 24.
8. ↑  Bieniek, Chris (June–July 1992). "Coming Soon..." *TurboPlay*. No. 13. L.F.P. Inc. p. 28.
9. ↑  Bieniek, Chris (August–September 1992). "Coming Soon..." *TurboPlay*. No. 14. L.F.P. Inc. p. 30.
10. ↑  "Coming Attractions - A Little Bit Of 1993!". *TurboForce*. No. 2. Sendai Publishing. September 1992. p. 28.
11. ↑  "TurboPreview: Dungeon Explorer II". *TurboForce*. No. 3. Sendai Publishing. January 1993. p. 10.
12. 1 2  "HCD-2010T | Hudson's CD Game Music Collection '93". *vgmdb.net*. VGMdb. เก็บจากแหล่งเดิมเมื่อ 2016-12-06. สืบค้นเมื่อ 2020-02-15.
13. 1 2  "HCD-2041 | 1993 Hudson CD•ROM² Complete Music Works". *vgmdb.net*. VGMdb. เก็บจากแหล่งเดิมเมื่อ 2019-05-12. สืบค้นเมื่อ 2020-02-15.
14. ↑  Bieniek, Chris (July–August 1993). "Coming Soon to a Duo near you! - Dungeon Explorer II". *DuoWorld*. No. 2. L.F.P. Inc. p. 28.
15. ↑  Reichert, Nick (July 24, 2018). "The Rarest & Most Valuable PC Engine/TurboGrafx 16 Games". Racketboy. เก็บจากแหล่งเดิมเมื่อ October 5, 2018. สืบค้นเมื่อ 2020-02-15.
16. ↑  "Wii Soft > 2008 (Virtual Console - バーチャルコンソール)" (ภาษาญี่ปุ่น). GAME Data Room. เก็บจากแหล่งเดิมเมื่อ 2018-10-01. สืบค้นเมื่อ 2020-02-15.
17. ↑  "DUNGEON EXPLORER II on PS3". *PlayStation Store*. Sony Interactive Entertainment. October 14, 2010. สืบค้นเมื่อ 2020-02-15.
18. ↑  Kalata, Kurt (December 17, 2008). "Crystal Beans From Dungeon Explorer". Hardcore Gaming 101. เก็บจากแหล่งเดิมเมื่อ 18 October 2019. สืบค้นเมื่อ 2020-04-29.
19. 1 2  Knight, Kyle (1998). "Dungeon Explorer 2 [Japanese] - Review". *AllGame*. All Media Network. คลังข้อมูลเก่าเก็บจากแหล่งเดิมเมื่อ 2014-11-15. สืบค้นเมื่อ 2020-02-14.
20. 1 2  Halverson, Dave; Sgt. Gamer; Stratton, Tom; Cockburn, Andrew (May 1993). "Viewpoint (Turbo) - Dungeon Explorer 2". *GameFan*. Vol. 1 no. 6. DieHard Gamers Club. p. 21.
21. 1 2  Constant, Nikos (January 1994). "Reviews - Duo/TG-16 - Dungeon Explorer II". *VideoGames - The Ultimate Gaming Magazine*. No. 60. L.F.P. Inc. p. 647.
22. ↑
23. ↑  "ダンジョン エクスプローラーII". *Gekkan PC Engine* (ภาษาญี่ปุ่น). Shogakukan.
24. ↑  "PC Engine All Catalog '93 10月号特別付録 - ダンジョンエクスプローラーII". *PC Engine Fan* (ภาษาญี่ปุ่น). Vol. 6 no. 10. Tokuma Shoten. October 1, 1993. p. 43.
25. ↑  Lawrence of Arcadia (November 1993). "Dungeon Explorer II". *GamePro*. No. 62. IDG. p. 253.
26. ↑
27. ↑

แหล่งข้อมูลอื่น
---------------

* *Dungeon Explorer II* at GameFAQs
* *Dungeon Explorer II* at Giant Bomb
* *Dungeon Explorer II* at MobyGames

| * ด
* ค
* ก
*ดันเจียนเอกซ์พลอเรอร์* |
| --- |
| 
* *ดันเจียนเอกซ์พลอเรอร์* (ค.ศ. 1989)
* *II*
* *ดันเจียนเอกซ์พลอเรอร์* (ค.ศ. 1995)
* *วอริเออส์ออฟเอนเชียนอาตส์*

 |

สถานีย่อย:* flag ประเทศญี่ปุ่น
* วิดีโอเกม